Használati és kezelési Útmutató

**Márkáról:**

Gyártásakor legfontosabb szempont a kiemelkedő kényelem.

* minden cipő pillekönnyű
* a poliuretán talpnak anyagát évtizedek óta folyamatosan fejlesztik, hogy a láb természetes alátámasztását minél jobban megközelítsék
* csak olyan anyagokat alkalmaznak, legyen az természetes vagy szintetikus, melyek biztosítják a láb komfortérzetét és megfelelő szellőzését
* kaptaformáik a lábfej formájához igazodva elegendő helyet hagynak a láb természetes mozgásának

**Lábbeli anyagok:**

**Bőr természetes bőr:** Állati nyersbőrből, cserzéssel való tartósító eljárással készült. Bevonattal rendelkező készbőr: Olyan készbőr melynél a felületi bevonat vastagsága nem haladja meg a termék összvastagságának 1/3-át, ugyanakkor nagyobb 0,15 mm-nél.

**Szintetikus felsőrész anyagok:** Az utóbbi 15 évben a szintetikus cipőipari alapanyagok óriási fejlődésen estek át. Nagyon széles minőségi skálán helyezkednek el, ami az árukban is tükröződik.

A Rieker kizárólag olyan kiemelkedő minőségű (Hightech) szintetikus anyagokat alkalmaz, amelyek fizikai tulajdonságaikat (légáteresztő képesség, rugalmasság, tartósság, kopásállóság stb.) tekintve elérik sőt esetenként meghaladják a természetes bőr anyagok tulajdonságait.

**Textil:** Természetes és szintetikus textíliák

**Ápolási tanácsok:** Bőr, (természetes bőr): vizes szivaccsal, puha szőrű kefével, vagy ruhával tisztítsuk meg a lábbelit, majd a száraz felületre megfelelő színű, vagy színtelen cipőkrémmel ápoljuk. Nubuk illetve velúr bőr: Alap ápolásként impregnáló spray alkalmazását javasoljuk. Ez meggátolja a szennyeződés bejutását a bőr pórusaiba így tisztítása egyszerűbb lesz és a cipő sokáig újszerű állapotban marad. Csak tiszta felületre fújjuk! A szennyeződést száraz állapotban kefével, gumikefével tisztítsuk meg, a kifényesedett részeket velúr radírral újíthatjuk fel. Ápolására velúr-nubuk ill. impregnáló spray használatát javasoljuk.

 **Bőr, nubuk ill. velúr bőr cipőkre** a fedőszín kopása esetén, használja a bőrtípusnak megfelelő ápolószer színező változatát.

 **Lakkbőr:** vizes szivaccsal távolítsuk el a szennyeződést majd lakkápoló szerrel kenjük át a cipőt, vagy egyszerűen puha ruhával töröljük át. Hightech-Synthetic (egyéb anyag, műbőr): a szennyeződést langyos vízzel távolítsa el, majd puha ruhával törölje szárazra. Szükség esetén használhat speciálisan szintetikus anyagok kezelésére szolgáló ápolószereket. Figyelem! A természetes bőr ápolására szolgáló ápolószerekben lévő oldószerek bizonyos szintetikus anyagokat oldhatnak, ezért használatuk az anyag felületi károsodását okozhatja!

**Textil:** szárazon puha szőrű kefével tisztítsuk. Esetleges foltok eltávolításához speciális folteltávolító hab, ill. textil tisztító hab használatát javasoljuk.

**Vízállóság:** A természetes bőr, és az általunk használt hightech-synthetic (műbőr) rostszerkezete a nedvességet átengedi, ezért ezen anyagok rövid idő után átázhatnak. A varrott technológiával készült cipőink a talp és a felsőrész minden más technológiánál rugalmasabb egybeépítése miatt átlagon felüli komfortérzetet biztosítanak. Gyakori azonban, hogy a varrásnál áteresztik a vizet. Ez a probléma a varrási felület szilikonos cipőkrémmel történő tömítésével csökkenthető.

**Rieker-tex A Rieker-tex technológiával készült** cipőink felső bőre és bélése közé egy vízhatlan de páraáteresztő membrán kerül. Mivel a felsőrész egyes elemei csak varrással vannak egymáshoz rögzítve és a membrán elemei nincsenek összehegesztve, teljes vízállóságot nem garantálnak, de fokozottan vízállók. Ennek értelmében **a Rieker-tex cipők nagymértékben ellenállnak a víznek, miközben a lábfej szellőzését megfelelően biztosítják. De hosszantartó folyamatos nedves, vizes környezetben egy idő után beázhatnak. A vízállóságot növelhetjük: a felsőrész anyagát megfelelően kiválasztva, speciális víztaszító szerekkel (impregnáló krém, spray) kezeljük, ez a „tex” membránnal ellátott cipőkre is igaz. A Impregnáló Spray-k a szintetikus anyagok kivételével minden anyagra alkalmazhatók.**

**Hasznos tanácsok**:

* az időjárásnak megfelelő lábbelit viseljünk nemcsak egészségünk, hanem a cipő „érdekében” is
* lehetőleg naponta váltsunk cipőt
* használat után sámfázzuk a cipőt, hogy a járóráncok kisimuljanak.
* amennyiben átnedvesedett lábbelije a cipőt tömjük ki papírral így szárítsuk szobahőmérsékleten, szellős helyen.
* a lábbelit óvja éles, hegyes tárgyaktól; karcolás súrlódás maradandó nyomot hagyhat a felületén.

A célszerű használat és a megfelelő ápolás hosszú élettartamot, állandó szép külsőt és Önnek elégedettséget biztosít.